DOI: 10.14457/tu.the.2017.1503
title: การเปิดรับข่าวสาร ความรู้ ทัศนคติและแนวโน้มพฤติกรรมของประชาชนที่มีต่อโครงการโรงไฟฟ้าถ่านหินกระบี่

description: งานวิจัยเรื่อง “การเปิดรับข่าวสาร ความรู้ ทัศนคติ และแนวโน้มพฤติกรรมของประชาชนที่มีต่อโครงการโรงไฟฟ้าถ่านหินกระบี่” มีวัตถุประสงค์เพื่อ (1) ศึกษาลักษณะทางประชากรการเปิดรับข่าวสาร ความรู้ ทัศนคติ และแนวโน้มพฤติกรรมของประชาชนที่มีต่อโครงการโรงไฟฟ้าถ่านหินกระบี่ (2) ศึกษาความแตกต่างระหว่างลักษณะทางประชากรของประชาชนกับความรู้เกี่ยวกับโครงการโรงไฟฟ้าถ่านหินกระบี่ (3) ศึกษาความแตกต่างระหว่างลักษณะทางประชากรของประชาชนกับทัศนคติที่มีต่อโครงการโรงไฟฟ้าถ่านหินกระบี่ (4) ศึกษาความแตกต่างระหว่างลักษณะทางประชากรของประชาชนกับแนวโน้มพฤติกรรมที่มีต่อโครงการโรงไฟฟ้าถ่านหินกระบี่ (5) เพื่อศึกษาความสัมพันธ์ระหว่างการเปิดรับข่าวสารกับความรู้เกี่ยวกับโครงการโรงไฟฟ้าถ่านหินกระบี่ของประชาชน (6) เพื่อศึกษาความสัมพันธ์ระหว่างความรู้กับทัศนคติที่มีต่อโครงการโรงไฟฟ้าถ่านหินกระบี่ของประชาชน (7) เพื่อศึกษาความสัมพันธ์ระหว่างทัศนคติกับแนวโน้มพฤติกรรมที่มีต่อโครงการโรงไฟฟ้าถ่านหินกระบี่ของประชาชน เป็นการวิจัยเชิงปริมาณ (Quantitative Research) ใช้ระเบียบวิธีวิจัยเชิงสำรวจ (Survey Research) ใช้แบบสอบถาม (Questionnaire) เป็นเครื่องมือในการเก็บข้อมูล โดยกำหนดประชากรกลุ่มตัวอย่างที่ศึกษาในครั้งนี้คือ ประชาชนทั่วไปที่มีอายุตั้งแต่ 18 ปีขึ้นไป จากกรุงเทพมหานครและจังหวัดกระบี่ จำนวน 400 คนผลการศึกษาพบว่ากลุ่มตัวอย่างส่วนใหญ่เป็นเพศหญิง มีอายุอยู่ในช่วงอายุ 18 – 25 ปี มีการศึกษาระดับปริญญาตรี  ประกอบอาชีพพนักงานบริษัทและมีรายได้ส่วนตัวต่อเดือน ต่ำกว่า 10,000 บาทมีการเปิดรับข่าวสารเกี่ยวกับโครงการโรงไฟฟ้าถ่านหิน ในระดับน้อย ทั้งนี้ กลุ่มตัวอย่างเปิดรับข่าวสารจากสื่อมวลชนระดับชาติ ผ่านสถานีโทรทัศน์ช่องฟรีทีวีเป็นหลัก รองลงมาคือเปิดรับข่าวสารจากสื่อใหม่ ผ่านสื่ออินเทอร์เน็ตสาธารณะ มีความรู้เกี่ยวกับโครงการโรงไฟฟ้าถ่านหินกระบี่ ในระดับความรู้ต่ำ มากที่สุด มีทัศนคติต่อโครงการโรงไฟฟ้าถ่านหินกระบี่ ในระดับไม่แน่ใจ มีแนวโน้มพฤติกรรมต่อโครงการโรงไฟฟ้าถ่านหินกระบี่ ในระดับไม่แน่ใจสำหรับการทดสอบสมมติฐานพบว่า 1. ประชาชนที่มีลักษณะทางประชากรแตกต่างกัน ได้แก่ เพศ อายุ ระดับการศึกษา อาชีพ รายได้ส่วนตัวต่อเดือน และถิ่นที่อยู่ มีความรู้เกี่ยวกับโครงการโรงไฟฟ้าถ่านหินกระบี่ ไม่แตกต่างกัน2. ประชาชนที่มีลักษณะทางประชากรแตกต่างกันในเรื่องของ อายุ และ ระดับการศึกษา จะมีทัศนคติที่มีต่อโครงการโรงไฟฟ้าถ่านหินกระบี่แตกต่างกัน3. ประชาชนที่มีลักษณะทางประชากรแตกต่างกันในเรื่องของ ระดับการศึกษา จะมีแนวโน้มพฤติกรรมที่มีต่อโครงการโรงไฟฟ้าถ่านหินกระบี่แตกต่างกัน4. การเปิดรับข่าวสารเกี่ยวกับโครงการโรงไฟฟ้าถ่านหินกระบี่ มีความสัมพันธ์กับความรู้เกี่ยวกับโครงการโรงไฟฟ้าถ่านหินกระบี่ของประชาชน โดยเป็นความสัมพันธ์ทางบวก หมายความว่า ประชาชนที่มีการเปิดรับข่าวสารเกี่ยวกับโครงการโรงไฟฟ้าถ่านหินกระบี่สูง จะมีความรู้เกี่ยวกับโครงการโรงไฟฟ้าถ่านหินกระบี่สูง ทั้งนี้ ขนาดความสัมพันธ์ดังกล่าวอยู่ในระดับต่ำ5. ความรู้เกี่ยวกับโครงการโรงไฟฟ้าถ่านหินกระบี่ มีความสัมพันธ์กับทัศนคติที่มีต่อโครงการโรงไฟฟ้าถ่านหินกระบี่ของประชาชน โดยเป็นความสัมพันธ์ทางบวก หมายความว่า ประชาชนที่มีความรู้เกี่ยวกับโครงการโรงไฟฟ้าถ่านหินกระบี่สูง จะมีทัศนคติต่อโครงการโรงไฟฟ้าถ่านหินกระบี่เชิงบวก ทั้งนี้ ขนาดความสัมพันธ์ดังกล่าวอยู่ในระดับปานกลาง6. ทัศนคติที่มีต่อโครงการโรงไฟฟ้าถ่านหินกระบี่ มีความสัมพันธ์กับแนวโน้มพฤติกรรมที่มีต่อโครงการโรงไฟฟ้าถ่านหินกระบี่ของประชาชน โดยเป็นความสัมพันธ์ทางบวก หมายความว่า ประชาชนที่มีทัศนคติต่อโครงการโรงไฟฟ้าถ่านหินกระบี่เชิงบวก จะมีแนวโน้มพฤติกรรมต่อโครงการโรงไฟฟ้าถ่านหินกระบี่สูง ทั้งนี้ ขนาดความสัมพันธ์ดังกล่าวอยู่ในระดับสูงมาก